Ακρωτήριο Τραφάλγκαρ



Το ακρωτήριο Τραφάλγκαρ (Cabo Trafalgar) είναι ακρωτήριο στη Νοτιοδυτική Ισπανία στην περιοχή της Ανδαλουσίας. Βρίσκεται στον πορθμό του Γιβραλτάρ προς την μεριά του Ατλαντικού. Στην περιοχή του ακρωτηρίου έλαβε χώρα στις 21 Οκτωβρίου 1805 η Ναυμαχία του Τραφάλγκαρ μεταξύ του αγγλικού στόλου υπό τον Νέλσον, και των ενωμένων γαλλοϊσπανικών υπό τον Πιέρ Βιλνέβ η έκβαση της οποίας χάρισε στην Αγγλία την κυριαρχία των θαλασσών μέχρι τον Β' Παγκόσμιο Πόλεμο.

Η ονομασία του Ακρωτηρίου Τραφάλγκαρ είναι παραφθορά της αραβικής ονομασίας Ταράφ-αλ-άγκαρ ή Ταράφ-αλ-αγκάρ (ακρωτήριο του σπηλαίου, εκ του μεγάλου αριθμού τέτοιων στην ακτή) επί της οποίας φέρεται μεγάλος ομώνυμος φάρος. Πιθανώς πρόκειται περί του ίδιου ακρωτηρίου που οι αρχαίοι το αποκαλούσαν Ακρωτήριο της Ήρας επειδή επ΄ αυτού υπήρχε αρχαίος ναός αφιερωμένος στη Θεά Ήρα σε βόρειο πλάτος 36&deg; 05’ και δυτικό μήκος 5&deg; 45’ κατά Πτολεμαίο (Γεωγρ. Β 4, 5)

Το ακρωτήριο Τραφάλγκαρ φέρει πέριξ επικίνδυνους υφάλους τους οποίους φοβούμενος ο Νέλσον εφιστούσε τη προσοχή στην επιθανάτια αγωνία του για την ασφαλή αγκυροβολία του στόλου πριν ξεσπάσει η καταιγίδα που προμήνυε το βαρόμετρο.

Κατηγορία:Ιστορία της Ισπανίας Κατηγορία:Ιστορική γεωγραφία Τραφάλγκαρ

رأس طرف الغار Трафалгар (нос) Trafalgar Kap Trafalgar Cape Trafalgar Cabo Trafalgar fa:دماغه ترافالگار Trafalgarinniemi Cap de Trafalgar Trafalgar-fok Tanjung Trafalgar Capo Trafalgar トラファルガー岬 Kap Trafalgar Bataja de Trafalgar Trafalgaro kyšulys Kaap Trafalgar Kapp Trafalgar Kapp Trafalgar Przylądek Trafalgar Cabo Trafalgar Трафальгар Kap Trafalgar Mũi Trafalgar 特拉法加角